הכל התחיל כשהכנתי שיעורי בית ופתאום היה רעש של בום, הופיע חד-קרן, אכל לי את הדף, לקח עפרון וכתב על הקיר "שרועקב היה פה". ניסיתי להעיף אותו אבל אז אמא שלי נכנסה לחדר, היה רעש של קאפוף ושרועקב נעלם.

"למה קשקשת על הקיר, בפטגן?!" צעקה אמא שלי.

לא היה לי מה לענות אז פשוט מלמלתי: "זה לא היה אני..."

"אז מי זה היה?" היא צעקה "חד-קרן?!"

"כן" מלמלתי

"תנקה את זה עכשיו!" היא צעקה

אז ניקיתי והלכתי לישון.

\*\*\*

"מה זאת אומרת חד-קרן אכל את שיעורי הבית?" אמרה יצחקה המורה לאנגלית "זה תירוץ עלוב!"

"אבל זאת האמת!" עניתי ברצינות ואז היה בום, שרועקב הופיע מאחורי המורה ונשנש לה את כל השיער. "חד-קרן רע!" צעקה יצחקה "לך מפה, שרועקב!"

"מה?" שאלתי "את מכירה אותו?"

"כן" היא אמרה "הוא הרס גם לי את החיים, אבל אם תשים מולו 818 גבעולי דשא הוא יעזוב אותך לכמה שנים.

 \*\*\*

כשחזרתי הביתה קטפתי 818 גבעולי דשא (זה לקח ארבע שעות, חמש דקות ועשרים ושמונה שניות) ואז ספרתי אותם (שעתיים, שמונה דקות ושתי שניות) וחיכיתי לשרועקב. אחרי שלושים ושתיים ורבע דקות הוא הגיע אז שמתי מולו את הגבעולים, והוא נשך אותי.

 \*\*\*

"כנראה טעית בספירה של הגבעולים" אמרה יצחקה

"אבל ספרתי פעמיים" אמרתי

"אז פעם הבאה תספור שלוש פעמים" היא ענתה.

\*\*\*

כשחזרתי הביתה קטפתי 817 גבעולי דשא (זה לקח ארבע שעות, חמש דקות, ועשרים ושש שניות) ואז ספרתי אותם פעמיים (ארבע שעות, שש עשרה דקות, ושניה אחת) והבנתי שחסר גבעול דשא אחד, אז קטפתי גבעול (עשרים וארבע מאיות) וחיכיתי לשרועקב. אחרי ארבעים ושש דקות ועשרים וחמש שניות הוא הגיע אז שמתי מולו את הגבעולים, הוא תלש לי את אוזן שמאל, והתעלפתי. \*\*\*

כשהתעוררתי, ראיתי שאני בבית חולים ושיש לי שתי אוזניים. "איך זה קרה לך?" שאל הרופא

"חד-קרן עשה לי את זה" עניתי

"כנראה התרופות גרמו לך לחשוב שזה היה חד-קרן" אמר הרופא "זה קורה הרבה, המנותח הקודם שלי אמר שגולום אכל לו את הרגל".

\*\*\*

אחרי שקיבלתי מכתב שחרור נסעתי הביתה, ופתאום באמצע הנסיעה עלה לי לראש רעיון גאוני, הבנתי שמה שאני צריך לעשות כדי להפטר משרועקב זה לא לשאול אנשים, אלא לבדוק במקור המידע הכי אמין ביותר בעולם. אחרי כמה דקות לאחר מכן הבנתי שאני לא יודע מה מקור הידע הכי אמין ביותר בעולם.

\*\*\*

"מה מקור הידע הכי אמין בעולם?" שאלתי

"מקור הידע הכי אמין בעולם?" אמרה יצחקה "אני חושבת שגוגל"

"תודה" אמרתי.

\*\*\*

כשחזרתי הביתה חיפשתי בגוגל: "איך להפטר מחד-קרן מציק שקוראים לו שרועקב?", כל התוצאות היו קישורים לקניית תמונה של שפן באיביי אז המשכתי לגלול בתוצאות עד שמצאתי ערך ויקיתלמיד בשם "חד-קרן מציק שקוראים לו שרועקב" לחצתי על הקישור וראיתי את זה: בעלים מכשפה מרושעת שקוראים לה יצחקה ולוויץ' מזתומרת מכשפה מרושעת שקוראים לה יצחקה ולוויץ'? חשבתי המורה לאנגלית היא מכשפה מרושעת?! טוב זה מסביר את זה שהיא רוכבת על מטאטא.

\*\*\*

"האם את מכשפה מרושעת?" שאלתי את יצחקה

"כן ועכשיו אני ארצח אותך למוות" היא ענתה "נ.ב. אם היית שופך על שרועקב מלח הוא היה עוזב אותך"

ואז גיליתי שיש לי כוחות על, הפכתי את המטאטא שלה למגב ושוטר עצר אותה על זה שהיא רוכבת על מגב עם רישיון של מטאטא.

\*\*\*

כשהגעתי הביתה שפכתי על שרועקב מלח ואז היה רעש של צחאגטאזק, שרועקב נעלם לתמיד וחייתי באושר ועושר עד עצם מחרתיים הזה.